Rolandas Janickas

Rolandas Janickas (g. 1966 m. rugpjūčio 9 d. Pašventupyje, Anykščių rajonas) – Lietuvos ir Ukmergės rajono savivaldybės politinis bei visuomenės veikėjas.Rolandas Janickas . Kas yra kas Lietuvoje 2018. Nuoroda tikrinta 2021-09-22. Rolandas JANICKAS . Anykštėnų biografijų žinynas. Nuoroda tikrinta 2021-09-22. Buvęs Ukmergės meras 2015-2023 m..

 Biografija 
1984 m. baigė Taujėnų vidurinę mokyklą. 1988 m. baigė Uljanovsko aukštąją komendantinę karo ryšių mokyklą, daugiakanalio ryšio eksploatacijos inžinierius. Tarnavo vyriausybinio karo ryšio dalinyje Kodymoje (Odesos sritis). 1991 m. grįžo į Lietuvą. 1991 m. pradėjo dirbti valstybinėje Kauno pašto, telefono, telegrafo įmonėje – Ukmergės rajono ryšių mazge elektromonteriu. 1992–1997 m. dirbo Ukmergės telekomunikacijų paslaugų tarnybos elektromonteriu. 1995 m. suteiktas Savanoriškos krašto apsaugos tarnybos Vilniaus ATG rinktinės atsargos vyresniojo leitenanto karinis laipsnis. 1997–2001 m. AB „Lietuvos telekomas“ Ukmergės klientų aptarnavimo grupės elektromontuotojas, specialistas. 2001–2004 m. UAB Comliet Kauno regiono Ukmergės eksploatacijos filialo meistras. 2004–2008 m. AB „Lietuvos telekomas“ (vėliau – TEO LT AB) Ukmergės klientų aptarnavimo skyriaus vadovas. 2007–2011 m. Ukmergės rajono savivaldybės administracijos direktoriaus pavaduotojas, atsakingas už investicijų valdymą. 2009–2012 m. studijavo Vilniaus Gedimino technikos universitete. 2011–2013 m. Vilniaus prekybos, pramonės ir amatų rūmų Ukmergės filialo direktorius.

Nuo 2003 m. Darbo partijos narys, Ukmergės skyriaus pirmininkas. 2007–2011 m. ir nuo 2011 m. Ukmergės rajono savivaldybės tarybos narys.2011 m. Lietuvos savivaldybių tarybų rinkimai  Nuo 2013 m. Ukmergės rajono savivaldybės mero pavaduotojas.

Nuo 1995 m. Taujėnų bendruomenės saviveiklininkas, Taujėnų Šv. Kryžiaus Išaukštinimo parapijos Pastoracinės tarybos pirmininko pavaduotojas. 2004–2012 m. Taujėnų vidurinės mokyklos tarybos pirmininkas. 2006–2007 m. visuomeniniais pagrindais išrinktas Ukmergės rajono Švietimo tarybos pirmininku. 2008 m. išrinktas Taujėnų miestelio bendruomenės pirmininku, Ukmergės vietos veiklos grupės valdybos nariu. Nuo 2011 m. Ukmergės veiklių verslininkų vadovų klubo narys.http://www.ukmerge.lt/go.php/lit/Mero-pavaduotojas/313 Nuo 2015 m. pirmą kartą išrinktas Ukmergės miesto meru.

Sutuoktinė Jolanta, vaikai Arvidas, Silvija, Lolita.

 Šaltiniai 

Kategorija:Lietuvos inžinieriai
Kategorija:Ukmergės merai